Αρχαία Φενεός Κορινθίας

Η Αρχαία Φενεός (παλαιά ονομασία: Καλύβια) είναι ορεινό χωριό του νομόυ Κορινθίας. Είναι κτισμένη στους πρόποδες της νοτιότερης απόληξης του όρους Χέλμου (Αροανία), της Ντουρντουβάνας (Πεντέλεια) υψόμετρου 2.180 μ. Διοικητικά ανήκει στην κοινότητα Αρχαίας Φενεού της δημοτικής ενότητας Φενεού του Δήμου Σικυωνίων της Περιφέρειας Πελοποννήσου. Σύμφωνα με την απογραφή του 2011 έχει 225 μόνιμους κατοίκους. Απέχει 44 χλμ. από το Δερβένι και 100 χλμ. από την Kόρινθο. 

Η παλαιότερη ονομασία του ήταν Καλύβια. Το χωριό πήρε το σύγχρονο όνομα του απο την αρχαία πόλη της Φενεού που βρίσκεται σε κοντινή απόσταση με επισκέψιμο αρχαιολογικό χώρο. Στην κεντρική πλατεία υπάρχει ένα μουσείο με μια μικρή αρχαιολογική συλλογή. Πολύ κοντά στο χωριό βρίσκεται το μοναστήρι του Αγίου Γεωργίου με σπάνια κειμήλια, η τεχνητή λίμνη "Δόξα" και το μνημείο των εκτελεσθέντων αντικομμουνιστών του εμφυλίου πολέμου.

Πληθυσμός 
Η Αρχαία Φενεός έχει σημειώσει σημαντικές αυξομειώσεις στον πληθυσμό της. Απο το 1879 μέχρι και το 1940 ο πληθυσμός υπήρξε γενικά αυξητικός με πολλές ωστόσο χρονιές που είχαν αρνητική τάση. Απο το 1961 μέχρι και σήμερα έχει υπάρξει πολλή μεγάλη μείωση με μικρή επιβράδυνση τις τελευταίες δύο δεκαετίες.

Παραπομπές

Χωριά του νομού Κορινθίας
Δήμος Σικυωνίων